Knudsen (slekt fra Saltrød)

Knudsen er en norsk slekt som stammer fra gården Saltrød ved Arendal. Slektsmedlemmer har siden 1800-tallet vært kjent som skipsredere, godseiere og politikere. Slektens mest kjente medlem er statsminister Gunnar Knudsen. Slektsmedlemmer har bl.a. eid Borgestad gård og Frednes.

Historie
Slekten eide i mange generasjoner gården Saltrød ved Arendal. Slektsnavnet ble tatt i bruk av Christen Knudsen (født 25. januar 1813 på Saltrød og død 7. april 1888 på Øvre Frednes). Han var skipsfører, gårdbruker og senere skipsreder og skipsbygger. Christen Knudsen kjøpte i 1854 den store eiendommen Frednes i Porsgrunn og flyttet dit i 1855 sammen med ektefelle og barn. Visstnok skal Christen Knudsens eldste kjente stamfar i mannslinjen, være lagrettemann og bonde Aslak Gundersen Mørfjær, som levde på siste halvdel av 1500-tallet i Moland. Han er nevnt kort i Segltegninger fra hyllingene i Norge 1591 og 1610, side 241, under 168 Allmuen i Holt, med navneformen «Aslach Myrefierdt» og som en av bonderepresentantene til kongehyllingen i 1591 på Akershus. Han er omtalt også i Kristen Weierholt: Austre Moland – ei bygdebok, Tvedestrand 1959, side 345 («lensmann Aslak Mørfjær» i 1591) og i Harald Berntsen:Trekk av Stokkens historie ca. 1600-1962, Moland kommune 1981, side 67 («Aslach Mørrefierdt»), 70-71 og 185
300px|thumb|Saltrød gårdDen første av Christen Knudsens forfedre i mannslinjen som eide Saltrød, var Knud Knudsen (ca. 1662–1713), som i første ekteskap var gift med Ingrid Gunnarsdatter Saltrød (død 1697). Hennes far Gunnar Jensen og farfar Jens Gundersen, var medeier i Saltrød henholdsveis leilending på gården. Etter Knud Knudsen fulgte sønn etter far som eiere av Saltrød, med vekselvis navnene Christen Knudsen og Knud Christensen, opp til Christen Knudsen (død 1888). 

I ekteskap med Guro Aadnesdatter (senere navn Gurine Aanonsen) (1808–1900) fra Lislevatn, Evje i Setesdal, fikk Christen Knudsen (død 1888) disse barna som overlevde ham
 Jørgen Christian Knudsen (1843–1923), Porsgrunn, skipsreder,stortingsrepresentant (H), odelstingspresident i 1906 og gift med Marie (Mimmi) Henriette Resch (1846–1925). Deres slektsgren kan kalles Fredneslinjen, fordi etterkommere eide Frednes og Øvre Frednes.
 Ellen Serine Knudsen (1846–1937), Porsgrunn, gift med skipsreder Johan Jeremiassen (1843–1889), grunnlegger av Porsgrunds Porselænsfabrik. Deres slektsgren kalles Reimlinjen, fordi sønnen Christian tok navnet Reim og det er brukt av hans etterkommere.
 Gunnar (døpt Aanon Gunerius) Knudsen (1848–1928), Borgestad gård, ingeniør, skipsreder, statsminister og gift med Sofie (døpt Anna Sophie) Cappelen (1854–1915). Deres slektsgren kan  kalles Borgestadlinjen, fordi etterkommere eide Borgestad gård.

Jørgen og Gunnar har etterkommere med slektsnavn Knudsen og noen av disse har endret navnet til Resch-Knudsen eller Borgestad.

Andre kjente personer i slekten
300px|thumb|Stålbarken Skomvær som var eid av Jørgen Chr. Knudsens Rederi
300px|thumb|Knudsen Borgestad-familiens gravlund, Borgestad kirke, med bl.a. Gunnar Knudsens grav

Fredneslinjen
 Finn Christian Knudsen (1868–1955), Frednes, skipsreder, ordfører i Eidanger, stortingsrepresentant (H) og gift 1. med Marie D. Vauvert (død 1901) og 2. med Agnes Rasmussen
 Christen Knudsen, Frednes, skipsreder, konsul, stortingsrepresentant 1925–1927 (H) og fylkesmann under 2. verdenskrig, samt gift med  Lavinia (Vinnie) Laura født Franklin (1881–1963) 
 Harald Franklin Knudsen, sekretær for Vidkun Quisling
 Hagbarth Resch-Knudsen (1877–1970), marinekaptein, direktør og gift 1. med Palmyre A. Ege og 2. med Christel Möhlau 
 Alfhild Knudsen (1883–1972), gift med godseier Inggard Sundt (1881–1940), Værne kloster
 Gunda «Dunde» Resch Knudsen (1879–1977), var den første kvinne som fikk sertifikat i Oslo i 1917,«Første kvinne med sertifikat i Oslo», Bergens Tidende, 24. februar 1976 s. 9 gift med mangeårig britisk diplomat i Oslo Christopher Lintrup Paus (1881–1963), bosatt i Skottland fra 1940 til 1966
 Dagmar Resch Knudsen (1881–1974) gift med Robert Rafn (1878–1964), Moss, høyskoleingeniør og politiker (H)  
 Hanna Resch-Knudsen, gift med ingeniør Karl Konow von Krogh (1876–1917), Oslo
 Solveig Resch Knudsen (1885–1965), gift med høyesterettsadvokat Johan J. L. Schaaning (1883–1928)
 Sverre Resch-Knudsen (1889-1926), gift med Haldis Ruud
 Finn Rafn (1915–2005), sivilingeniør, direktør Norsk Hydro, Porsgrunn, og gift med Marit Beer (1915–2014)
 Vibeke Resch-Knudsen (1968-), advokat og fagbokforfatter, Oslo

Reimlinjen
 Ingeborg Jeremiassen (1871-1940) gift med Andreas G. Wefring (1861-1942), administrerende direktør Porsgrunns Porselensfabrikk
 Christian Jeremiassen Reim (1873–1958), Porsgrunn, verkseier og gift med Fredrikke («Dik») Engelhardt (1881–1963)
 Gudrun Jeremiassen (1874-1919) gift med ingeniør og direktør Harald Boe (1871-1927)
 Ellen Jeremiassen, Sarpsborg, utgiver av slektsbok Knudsen og gift med generaldirektør Hjalmar Wessel, AS Borregaard
 Borghild Jeremiassen (1878–1965) gift med dr. med Reidar Christensen Gording (1873–1952)
 Sigrid Jeremiassen gift med marinekaptein og direktør Cato Rachlew (1883–1968)
 Hanna Benedicte («Dikken») Wessel (1900–1997) gift med direktør Didrik Fredrik Cappelen (1891–1979), Forshaga, Sverige
 Dagny («Molla») Boe (1902-????) gift med oberstløytnant og forretningsmann Kristian Krefting (1891-1964), London
 Sigrid Wessel (1903–19??) gift med Erling Pedersen (1894–19??), teknisk direktør i AS Borregaard, Sarpsborg
 Dik Elisabeth Reim, arkitekt og gift med overlege August Schrumpf (1902–1980), Porsgrunn
 Elisabeth Jeremiassen Gording (1907–2001), skuespiller, teaterskoleleder og gift med lege Odd Waage Havrevold (1900–1991)
 Ellen Serine Reim (1910–1987) gift med Jacob Aall Møller (1906–1989), direktør for Porsgrund Porselænsfabrik
 Jan Wessel Cappelen (1923–), direktør AS Borregaard, Østerrike. Fra 1973: J. W. Cappelen GmbH, nå JWC Group,Wien
 Hans Wessel Cappelen (1925–), direktør i Svenska Arbetsgivareföreningen, Stockholm 
 Inger Elisabeth Møller (1935–), arkitekt, keramiker og gift med dansk arkitekt og professor Jørgen Selchau (1923–1997)
 Erik Schrumpf, professor emeritus, Institutt for klinisk medisin, Universitetet i Oslo 
 Niels Christian Møller (1945–) er i ledelsen av en rekke aksjeselskaper, Oslo 
 Christian Reim (1945–), jazzmusiker, pianist, organist, komponist og orkesterleder, Oslo
 Ellen Schrumpf, historiker, professor ved Høgskolen i Telemark og lokalpolitiker (SV)
 Gro Wildhagen, advokat, Oslo

Borgestadlinjen
 Louise Blehr («Lulli») Knudsen (1881–1969), Oslo, utgiver av slektsbok Knudsen og legatstifter. Ugift
 Erik Cappelen Knudsen (1882–1954), ingeniør, skipsreder, eier av Borgestad gård og gift med Anne Margrethe («Mosse») født Prytz (1888–1960)
 Christen («Kit») Knudsen (1884–1986), "Kollen", Borgestad, skipsreder i AS Borgestad og gift med Alfhild født Bjercke
 Margit («Maggit») Knudsen (1889–1946), Gulset, Gjerpen, stortingsrepresentant (V), legatstifter og gift med dr. ing Didrik Cappelen Schiøtt
 Rolf Knudsen (1893–1982), "Knausen", Borgestad, ingeniør, direktør i AS Borgestad Fabrikker, gift 1. med Ruth Eleanor Fearnley og 2. med Ingeborg Stang Lund
 Gudrun Knudsen (1910–1997), Skien, motstands- og foreningskvinne, gift med sorenskriver Didrik («Dixe») Cappelen
 Gunnar Knudsen Borgestad (1913–1989), eier av Borgestad gård, skipsreder i AS Borgestad og gift med Kathlyn Betty («Elizabeth») født Kerfoot
 Sofie («Fia») Cappelen Knudsen (1915–1992), Oslo, gift med skipsreder Per Bjørn-Hansen
 Hilda Tostrup Knudsen (1915–1995), Borgestad, gift med motstandsmann, major og direktør Arne Qvenild
 Christen Knudsen (1917–2000), Borgestad, ingeniør, direktør i AS Borgestad Fabrikker og gift med Trine Alsgaard
 Anne-Margrethe («Ninan») Knudsen (1919–1996), Canada, gift med ingeniør Peter John Edward Glynn
 Knut A. Knudsen (1919–2001), Borgestad, skipsreder i AS Borgestad, vararepresentant til Stortinget (V) og gift med Ruth Guderud
 Didrik Cappelen (1932–), oberst, Oslo
 Anne-Margrethe Cappelen (1938–) lærer og gift med Gunnar Eigilsson Norby (1937–), arkitekt og lokalpolitiker (H), Skien 
 Tore Fred Qvenild (1945–), fiskeribiolog og faglitterær forfatter, Fylkesmannen i Hedmark, Hamar
 Hans Cappelen (1945–), advokat og heraldiker, Oslo
 Erik Robert Knudsen Borgestad (1946–), eier av Borgestad gård 1975–2003 og opprettet i 2003 Stiftelsen Borgestad Gård
 Christen Knudsen (1955–), skipsreder, leder av Borgestad ASA og styreleder eller styremedlem i en rekke aksjeselskaper
 Peter Winston Gunnar Glynn (1956–), professor ved Stanford University, USA 
 Rolf Jacob Cappelen (1963–), advokat og gift med Hanne Becker Cappelen, HR direktør i Technip, Bærum
 Gudrun Elisabeth Norby (1965–), Oslo, dr. med., Oslo universitetssykehus
 Gunnar Knudsen Borgestad (1970–), Borgestad gård, gift 2. med fotoarkivar Cecilie Authen, Telemark Museum
 Petter Borgestad (1972–), bonde på Borgestad gård og leder av Stiftelsen Borgestad gård
 Morten Borgestad (1978–), Oslo, kunstfotograf

Litteratur
 Ellen Wessel og Lulli Knudsen: Våre besteforeldre Guro og Christen Knudsen – deres barn og barnebarn, Oslo 1929. Opptrykk 1999.
 Kristen Weierholt: Austre Moland – ei bygdebok, Tvedestrand 1959, side 345
 Harald Berntsen:Trekk av Stokkens historie ca. 1600-1962, Moland kommune 1981, side 67, 70-71 og 185
 Lambrecht Haugen: Cappelen-slekten 1627-2008, Rosendal 2008, om Borgestadlinjen, sidene 135-137 (bilder) og 149-151 (personer)
 Anders Bjønnes m.fl. (redaktører): Segltegninger fra hyllingene i Norge 1591 og 1610, utgitt av Norsk Slektshistorisk Forening, Oslo 2010, side 241
 Hans Cappelen: «Fra tante Majas dagbok i Skien under krigen», medlemsbladet Ætt og Annet nr. 2-2013 Jubileumsutgave, Skien 2013, side 47-52 (bl.a. om slektsskap mellom Knudsen (Borgestadlinjen), Schiøtt og Cappelen, samt med bilder)

Referanser

Kategori:Norske slekter